Paramedikus met mes gesteek; aanvallers eis uniform | Maroela Media
ŉ Paramedikus van ER24 is Woensdagoggend in Johannesburg aangeval en met ŉ mes gesteek, waarna sy aanvallers geld en sy uniform geëis het.
Luyanda Majija, ŉ woordvoerder van ER24, het aan Maroela Media gesê die paramedikus, Kgaugelo Moroamohwebedu (25), het op pad werk toe geld by ŉ kitsbank in Alexandra getrek. “Hy was in sy uniform toe die aanvallers uit ‘n BMW geklim het, en hom genader het,” het Majija gesê. “Ek het nie eens geweet hulle wil my beroof nie, so breed het hulle geglimlag terwyl hulle gesê het ‘Boy, give us your money'”, het Moroamohwebedu gesê.
Sy aanvallers het op sy geld en selfoon aangedring, wat hy aan hulle gegee het. “Hulle was egter nie net met dit tevrede nie en het op sy uniform aangedring. Een van die aanvallers het ‘n vrugtesapbottel gebreek en Moroamohwebedu daarmee gesteek. Hy het gelukkig nie ernstige wonde opgedoen nie, maar moes verskeie steke kry,” het Majija bygevoeg.
Moroamohwebedu werk in die noorde van Johannesburg. Hy het na die voorval berading ontvang.
Die voorval is by die polisie aangemeld vir verdere ondersoek.
aanval ER24 uniform
Drie in Pinetown, KZN geskiet
Ja, en die polisie se ondersoek sal seker op niks uitloop nie. Hoe erg dat iemand wat ander moet help in tye van nood so aangeval moet word! Wat wou hul met die uniform maak – seer sekerlik poseer as iemand in diens van die onderneming en dan nog meer mense beroof en aanval want “dis mos nou iemand van ER24” so laat ons hom in ons huis toelaat, of laat ons stop vir die man hy het seker ‘n probleem … die diefstal en dra van uniforms en daaropvolgende misdade van NIE lede van die polisie is ‘n goeie voorbeeld!
Hoekom sou hulle ‘n uniform wil he? Is daar nie ‘n rukkie terug ‘n ambulaans in Krugersdorp gesteel nie? Wonder of dit alles nie verband hou nie?